กฎกระทรวงแบ่งส่วนราชการสำนักงานคณะกรรมการส่งเสริมการลงทุน สำนักนายกรัฐมนตรี พ.ศ. 2565
ประกาศวันที่ 2022-09-01

content: กฎกระทรวง แบ่งส่วนราชการสำนักงานคณะกรรมการส่งเสริมการลงทุน สำนักนายกรัฐมนตรี พ.ศ. ๒๕๖๕
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงแบ่งส่วนราชการสำนักงานคณะกรรมการส่งเสริมการลงทุน สำนักนายกรัฐมนตรี พ.ศ. ๒๕๖๓
sectionNo: 2
content: ข้อ ๒ ให้สำนักงานคณะกรรมการส่งเสริมการลงทุน มีภารกิจในการส่งเสริมให้เกิดการลงทุนในกิจการที่เป็นประโยชน์ต่อประเทศ โดยการให้สิทธิและประโยชน์ในการลงทุน การเสริมสร้างปัจจัยเกื้อหนุนต่อการลงทุน การส่งเสริมการลงทุนและการบริการลงทุน เพื่อเสริมสร้างความเข้มแข็งให้แก่ระบบเศรษฐกิจและสังคมโดยรวมของประเทศ
sectionNo: 2
content: โดยให้มีหน้าที่และอำนาจ ดังต่อไปนี้ (๑) ดำเนินการตามกฎหมายว่าด้วยการส่งเสริมการลงทุน กฎหมายว่าด้วยการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย และกฎหมายอื่นที่เกี่ยวข้อง (๒)
sectionNo: 2
content: ปฏิบัติตามมติของคณะกรรมการส่งเสริมการลงทุนหรือคณะกรรมการนโยบายเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย หรือตามที่คณะกรรมการดังกล่าวมอบหมาย (๓) ดำเนินการประชาสัมพันธ์เผยแพร่บรรยากาศการลงทุน และชักจูงให้มีการลงทุนในกิจการที่สำคัญและเป็นประโยชน์ในด้านเศรษฐกิจ สังคม
sectionNo: 2
content: และความมั่นคงของประเทศ (๔) จัดให้มีศูนย์บริการลงทุนสำหรับผู้สนใจลงทุนและผู้ลงทุนในการจัดให้ได้มาซึ่งการอนุญาตและการให้ใช้บริการต่าง ๆ ที่เกี่ยวกับการลงทุน ซึ่งรวมถึงการอำนวยความสะดวกและให้ความช่วยเหลือแก่ผู้สนใจลงทุนในการเตรียมโครงการลงทุน และดำเนินการตามโครงการลงทุน (๕)
sectionNo: 2
content: วิเคราะห์โครงการขอรับการส่งเสริมการลงทุน ตรวจสอบและควบคุม ตลอดจนประเมินผลการลงทุนตามโครงการที่ได้รับการส่งเสริมการลงทุน (๖) ศึกษาค้นคว้าหาลู่ทางในการลงทุน จัดทำรายงานความเหมาะสมของการลงทุน วางแผนส่งเสริมการลงทุน และประสานการแก้ไขปัญหานักลงทุน (๗) ศึกษา รวบรวม ให้บริการข้อมูล
sectionNo: 2
content: และส่งเสริมการลงทุนทั้งในประเทศและต่างประเทศรวมทั้งหาผู้ร่วมทุนหรือผู้เชี่ยวชาญในสาขาที่จำเป็นต่อการพัฒนาประเทศ ตลอดจนสร้างการเชื่อมโยงและขยายโอกาสการลงทุนให้แก่นักลงทุนในประเทศ (๘) ประเมินผลการส่งเสริมการลงทุน และการดำเนินงานของกองทุนเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย
sectionNo: 2
content: รวมทั้งประเมินความคุ้มค่าในการให้สิทธิและประโยชน์แก่ผู้ได้รับการส่งเสริม (๙) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงาน หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานคณะกรรมการส่งเสริมการลงทุน ดังต่อไปนี้ (๑) สำนักงานเลขาธิการ (๒) กองความร่วมมือการลงทุนต่างประเทศ (๓) - (๔) กองติดตามและประเมินผลการลงทุน ๑ - ๒ (๕) กองบริการชาวต่างชาติ (๖) กองพัฒนาผู้ประกอบการไทย (๗) กองยุทธศาสตร์และแผนงาน (๘) - (๑๑) กองส่งเสริมการลงทุน ๑ - ๔ (๑๒)
sectionNo: 3
content: กองส่งเสริมการลงทุนจากต่างประเทศ (๑๓) กองเสริมสร้างขีดความสามารถในการแข่งขัน (๑๔) ศูนย์เทคโนโลยีสารสนเทศและการสื่อสาร (๑๕) ศูนย์บริการลงทุน (๑๖) - (๒๒) ศูนย์เศรษฐกิจการลงทุนภาคที่ ๑ - ๗ (๒๓) สำนักงานเศรษฐกิจการลงทุนในต่างประเทศ
sectionNo: 4
content: ข้อ ๔ ในสำนักงานคณะกรรมการส่งเสริมการลงทุน ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงาน
sectionNo: 4
content: (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 5
content: ข้อ ๕ ในสำนักงานคณะกรรมการส่งเสริมการลงทุน ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงาน (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 6
content: ข้อ ๖ ในสำนักงานคณะกรรมการส่งเสริมการลงทุน ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)
sectionNo: 6
content: เสนอแนะต่อเลขาธิการเกี่ยวกับการป้องกันและปราบปรามการทุจริตและประพฤติมิชอบของสำนักงาน ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 6
content: และการส่งเสริมคุณธรรมและจริยธรรมของสำนักงานให้สอดคล้องกับยุทธศาสตร์ระดับชาติและนโยบายของรัฐบาล เสนอต่อเลขาธิการ (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสำนักงาน (๓)
sectionNo: 6
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ในสำนักงาน และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 6
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของสำนักงาน เสนอต่อเลขาธิการและหน่วยงานที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่เลขาธิการมอบหมาย
sectionNo: 7
content: ข้อ ๗ สำนักงานเลขาธิการ มีหน้าที่และอำนาจเกี่ยวกับการปฏิบัติราชการทั่วไปของสำนักงาน และราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าว ให้รวมถึง (๑) ดำเนินการเกี่ยวกับการบริหารงานทั่วไป งานสารบรรณ และงานช่วยอำนวยการของสำนักงาน
sectionNo: 7
content: และงานเลขานุการคณะกรรมการส่งเสริมการลงทุน คณะกรรมการนโยบายเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย คณะอนุกรรมการ และคณะทำงาน ซึ่งคณะกรรมการส่งเสริมการลงทุนและคณะกรรมการนโยบายเพิ่มขีดความสามารถในการแข่งขันของประเทศสำหรับอุตสาหกรรมเป้าหมายแต่งตั้ง (๒) ดำเนินการเกี่ยวกับการเงิน
sectionNo: 7
content: การบัญชี การงบประมาณ การพัสดุ อาคารสถานที่ และยานพาหนะของสำนักงาน (๓) ดำเนินการเกี่ยวกับการบริหารงานบุคคล การพัฒนาทรัพยากรบุคคล การเสริมสร้างวินัย และการรักษาระบบคุณธรรมของสำนักงาน (๔) ดำเนินการเกี่ยวกับงานกฎหมาย กฎ และระเบียบที่เกี่ยวข้อง งานนิติกรรมและสัญญา งานเกี่ยวกับความรับผิดทางแพ่งและอาญา
sectionNo: 7
content: งานคดีปกครอง และงานคดีอื่นใด การปรับปรุงและพัฒนากฎหมาย กฎ และระเบียบให้ทันสมัยและมีประสิทธิภาพ งานให้คำปรึกษาและแนะนำเกี่ยวกับการดำเนินงานด้านกฎหมายหรือข้อตกลงระหว่างประเทศว่าด้วยการค้าและการลงทุน และการรับฟังความคิดเห็นของผู้เกี่ยวข้องและวิเคราะห์ผลกระทบที่อาจเกิดขึ้นจากกฎหมาย
sectionNo: 7
content: รวมทั้งประเมินผลสัมฤทธิ์ของกฎหมายบรรดาที่อยู่ในหน้าที่และอำนาจของสำนักงาน (๕) ดำเนินการเกี่ยวกับบัตรส่งเสริมตามมติคณะกรรมการส่งเสริมการลงทุน และคณะกรรมการนโยบายเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย (๖) ดำเนินการรับเงิน จ่ายเงิน และเก็บรักษาเงิน รวมทั้งจัดทำรายงานทางการเงิน
sectionNo: 7
content: แสดงฐานะทางการเงิน และผลการดำเนินงานของกองทุนเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือเลขาธิการมอบหมาย
sectionNo: 8
content: ข้อ ๘ กองความร่วมมือการลงทุนต่างประเทศ มีหน้าที่และอำนาจ ดังต่อไปนี้ (๑) ศึกษา วิเคราะห์ เสนอแนะ และประชุมเจรจาเกี่ยวกับความตกลงหรือความร่วมมือระหว่างประเทศด้านการลงทุน (๒) ศึกษาและวิเคราะห์สถานการณ์การลงทุนของต่างประเทศในประเทศไทย (๓) สำรวจความเชื่อมั่นของนักลงทุนต่างชาติ
sectionNo: 8
content: ตลอดจนปัญหาและอุปสรรคของนักลงทุนต่างชาติ (๔) ศึกษาและวิเคราะห์กฎหมาย กฎ และระเบียบด้านการลงทุน รวมทั้งนโยบายส่งเสริมการลงทุนของประเทศต่าง ๆ (๕) ดำเนินการแก้ต่างกรณีอุตสาหกรรมที่ให้การส่งเสริมถูกฟ้องร้องเกี่ยวกับการให้สิทธิและประโยชน์ด้านการลงทุน (๖)
sectionNo: 8
content: บริการให้ข้อมูลและคำปรึกษาแก่ผู้ประกอบการเพื่อเตรียมความพร้อมและใช้ประโยชน์จากข้อตกลงระหว่างประเทศว่าด้วยการค้าและการลงทุน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 9
content: ข้อ ๙ กองติดตามและประเมินผลการลงทุน ๑ - ๒ มีหน้าที่และอำนาจ ดังต่อไปนี้ (๑) ติดตาม ตรวจสอบ และควบคุมดูแลการดำเนินงานของผู้ได้รับการส่งเสริมให้เป็นไปตามเงื่อนไขการส่งเสริมการลงทุน (๒) รวบรวมข้อมูล วิเคราะห์ และประเมินผลการลงทุนของโครงการที่ได้รับการส่งเสริมการลงทุน (๓) ศึกษา วิเคราะห์ข้อมูล
sectionNo: 9
content: และเสนอแนวทางในการติดตาม ตรวจสอบการดำเนินการและการประเมินผลโครงการที่ได้รับการส่งเสริมการลงทุน ตามที่กฎหมายว่าด้วยการส่งเสริมการลงทุนและกฎหมายว่าด้วยการเพิ่มขีดความสามารถในการแข่งขันของประเทศสำหรับอุตสาหกรรมเป้าหมายกำหนด (๔)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่เลขาธิการมอบหมาย
sectionNo: 10
content: ข้อ ๑๐ กองบริการชาวต่างชาติ มีหน้าที่และอำนาจ ดังต่อไปนี้ (๑) ให้บริการและอนุญาตให้อยู่ในประเทศ และอนุญาตให้ทำงานสำหรับช่างฝีมือและผู้ชำนาญการต่างประเทศที่เข้าทำงานในกิจการที่ได้รับการส่งเสริมการลงทุน (๒) ให้บริการกลั่นกรองคำขอและรับรองคุณสมบัติแก่ชาวต่างชาติกลุ่มเป้าหมายตามนโยบายของรัฐบาล (๓)
sectionNo: 10
content: สนับสนุนการดำเนินงานตามนโยบายของรัฐบาลเกี่ยวกับมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย (๔) บริหารและกำกับดูแลศูนย์บริการวีซ่าและใบอนุญาตทำงาน รวมทั้งให้บริการและอำนวยความสะดวกด้านวีซ่าและใบอนุญาตทำงานแก่ช่างฝีมือ ผู้ชำนาญการต่างประเทศ
sectionNo: 10
content: รวมถึงชาวต่างชาติกลุ่มเป้าหมายตามนโยบายของรัฐบาล (๕) เป็นศูนย์บริหารจัดการเพื่อดึงดูดผู้เชี่ยวชาญทั้งไทยและต่างชาติให้มาทำงานในสาขาที่จำเป็นและขาดแคลน เพื่อรองรับการพัฒนาอุตสาหกรรมและบริการ ตามยุทธศาสตร์ชาติและแผนการปฏิรูปประเทศ (๖)
sectionNo: 10
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 11
content: ข้อ ๑๑ กองพัฒนาผู้ประกอบการไทย มีหน้าที่และอำนาจ ดังต่อไปนี้ (๑) ศึกษา วิเคราะห์ และจัดทำข้อมูลเกี่ยวกับการเชื่อมโยงการลงทุน การลงทุนในประเทศเป้าหมายและอุตสาหกรรมเป้าหมาย รวมทั้งจัดทำฐานข้อมูลผู้ประกอบการไทยและการลงทุนไทยในต่างประเทศ (๒)
sectionNo: 11
content: จัดทำกลยุทธ์และมาตรการในการเชื่อมโยงการลงทุนและการส่งเสริมการลงทุนไทยในต่างประเทศ สำหรับการส่งเสริมการลงทุนไทยในประเทศเป้าหมายรายประเทศ (๓) สร้างเครือข่ายทั้งในประเทศและต่างประเทศเพื่อเชื่อมโยงการลงทุน การส่งเสริมการลงทุนไทยในต่างประเทศ
sectionNo: 11
content: รวมทั้งการประชาสัมพันธ์และเผยแพร่โอกาสการลงทุนไทยในต่างประเทศให้แก่ผู้ประกอบการไทย (๔) พัฒนาและส่งเสริมความเชื่อมโยงการลงทุน เพื่อสร้างความเข้มแข็งให้แก่ภาคการเกษตร อุตสาหกรรมและบริการ ตามยุทธศาสตร์ชาติและแผนการปฏิรูปประเทศ (๕) พัฒนาความร่วมมือและเชื่อมโยงผู้ประกอบการและเครือข่ายองค์ความรู้
sectionNo: 11
content: ผู้เชี่ยวชาญรายสาขาทั้งในและต่างประเทศ เพื่อให้มีการถ่ายทอดองค์ความรู้และเทคโนโลยีให้แก่ผู้ประกอบการไทย (๖) ดำเนินกิจกรรมตามแผนงานการเชื่อมโยงการลงทุน แผนงานการส่งเสริมการลงทุนไทยในต่างประเทศ รวมทั้งติดตามและประเมินผลการดำเนินงาน (๗) ให้คำปรึกษา ส่งเสริม
sectionNo: 11
content: และสนับสนุนความร่วมมือระหว่างผู้ประกอบการไทยหรือต่างประเทศด้านการลงทุนและเพิ่มขีดความสามารถทางเทคโนโลยี หาผู้ร่วมทุน รวมทั้งให้คำปรึกษา แนะนำ และบริการข้อมูลด้านการลงทุนในต่างประเทศ ตลอดจนฝึกอบรมแก่ผู้ประกอบการไทยที่จะไปลงทุนในต่างประเทศ (๘) ติดตาม ประสานงาน
sectionNo: 11
content: และให้ความช่วยเหลือแก่ผู้ประกอบการไทยที่ไปลงทุนในต่างประเทศ (๙) ศึกษาศักยภาพการลงทุน รวมทั้งพัฒนาและชักจูงให้เกิดการลงทุนในอุตสาหกรรมตามยุทธศาสตร์ชาติและแผนการปฏิรูปประเทศ และในพื้นที่เป้าหมายตามนโยบายของรัฐบาล (๑๐) ประสานงานกับศูนย์เศรษฐกิจการลงทุนภาคที่ ๑ - ๗ (๑๑)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 12
content: ข้อ ๑๒ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) จัดทำยุทธศาสตร์ นโยบาย หลักเกณฑ์ส่งเสริมการลงทุน และวางแผนพัฒนาการลงทุน ให้สอดคล้องกับยุทธศาสตร์ชาติและแผนการปฏิรูปประเทศ (๒) จัดทำยุทธศาสตร์ในภาพรวมเพื่อชักจูงการลงทุนจากต่างประเทศและส่งเสริมการลงทุนไทยในต่างประเทศ (๓)
sectionNo: 12
content: ศึกษาและติดตามภาวะเศรษฐกิจการลงทุนและนโยบายด้านการลงทุนทั้งในประเทศและต่างประเทศ เพื่อใช้เป็นข้อมูลในการกำหนดนโยบายและเป้าหมายการส่งเสริมการลงทุน (๔) วิเคราะห์สภาพแวดล้อมการลงทุน โดยเฉพาะอย่างยิ่งกฎหมาย กฎ และระเบียบต่าง ๆ และเสนอแนะมาตรการปรับปรุงแก้ไขอุปสรรคและข้อจำกัด
sectionNo: 12
content: เพื่อให้ประเทศไทยมีสภาพแวดล้อมทางธุรกิจที่แข่งขันได้ (๕) เสนอแนะมาตรการส่งเสริมการลงทุนและสนับสนุนให้มีการลงทุนเพื่อพัฒนาและถ่ายทอดเทคโนโลยี (๖) พัฒนาปัจจัยสนับสนุนการลงทุน โดยประสานงานกับหน่วยงานที่เกี่ยวข้องเพื่อสร้างสภาพแวดล้อมและปัจจัยที่เอื้ออำนวยต่อการลงทุนโดยรวม
sectionNo: 12
content: และการลงทุนในอุตสาหกรรมสำคัญตามนโยบายของรัฐบาล (๗) ประเมินผลนโยบายส่งเสริมการลงทุน ติดตามและประเมินผลการปฏิบัติงานตามแผนและโครงการของสำนักงาน และประเมินความคุ้มค่าในการให้สิทธิและประโยชน์แก่ผู้ได้รับการส่งเสริม (๘) พัฒนาเครื่องมือทางเศรษฐศาสตร์
sectionNo: 12
content: เพื่อสนับสนุนการวิเคราะห์ประเภทกิจการและโครงการที่จะให้การส่งเสริมการลงทุน เครื่องมือสนับสนุนการวิเคราะห์เศรษฐกิจการลงทุนในประเด็นต่าง ๆ ตลอดจนเป็นศูนย์รวมองค์ความรู้ด้านการลงทุนและการวิเคราะห์ข้อมูลเชิงลึกของอุตสาหกรรมรายสาขา (๙) ประสานและจัดทำแผนงบประมาณ และแผนปฏิบัติการของสำนักงาน
sectionNo: 12
content: ให้สอดคล้องกับแผนพัฒนาเศรษฐกิจและสังคมแห่งชาติ นโยบายของรัฐบาล และนโยบายส่งเสริมการลงทุน (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 13
content: ข้อ ๑๓ กองส่งเสริมการลงทุน ๑ - ๔ มีหน้าที่และอำนาจ ดังต่อไปนี้ (๑) วิเคราะห์โครงการลงทุนเชิงลึกและเสนอความเห็นเกี่ยวกับการให้การส่งเสริมการลงทุน บริหารงานการให้สิทธิและประโยชน์ รวมทั้งการให้ความคุ้มครองแก่โครงการที่ได้รับการส่งเสริมการลงทุน (๒) ศึกษาและวิเคราะห์ข้อมูลของอุตสาหกรรมรายสาขา
sectionNo: 13
content: และเสนอแนะแนวทางการส่งเสริมการลงทุนที่เหมาะสมสำหรับอุตสาหกรรมรายสาขา รวมถึงวิธีการให้สิทธิและประโยชน์ตามที่กฎหมายว่าด้วยการส่งเสริมการลงทุนและกฎหมายว่าด้วยการเพิ่มขีดความสามารถในการแข่งขันของประเทศสำหรับอุตสาหกรรมเป้าหมายกำหนด (๓) ให้คำปรึกษา แนะนำด้านการลงทุนในอุตสาหกรรมรายสาขา
sectionNo: 13
content: เพื่อประกอบการตัดสินใจลงทุนของนักลงทุนไทยและต่างชาติ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 14
content: ข้อ ๑๔ กองส่งเสริมการลงทุนจากต่างประเทศ มีหน้าที่และอำนาจ ดังต่อไปนี้ (๑) ศึกษา วิเคราะห์ และจัดทำข้อมูลเกี่ยวกับการลงทุนของประเทศเป้าหมายและนักลงทุนเป้าหมาย รวมทั้งจัดทำฐานข้อมูลการลงทุนของประเทศเป้าหมายและนักลงทุนเป้าหมาย (๒)
sectionNo: 14
content: จัดทำกลยุทธ์และมาตรการในการชักจูงการลงทุนรายประเทศและแผนงานชักจูงการลงทุนจากต่างประเทศ (๓) ดำเนินกิจกรรมตามแผนงานชักจูงการลงทุนจากต่างประเทศ ทั้งในประเทศและต่างประเทศ โดยร่วมมือกับหน่วยงานและองค์กรทั้งภาครัฐและเอกชน (๔) สร้างเครือข่ายการชักจูงการลงทุนจากต่างประเทศ ทั้งในประเทศและต่างประเทศ (๕)
sectionNo: 14
content: ประสานงานกับสำนักงานเศรษฐกิจการลงทุนในต่างประเทศ (๖) ติดตามและประเมินผลการดำเนินกิจกรรมชักจูงการลงทุนจากต่างประเทศ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 15
content: ข้อ ๑๕ กองเสริมสร้างขีดความสามารถในการแข่งขัน มีหน้าที่และอำนาจ ดังต่อไปนี้ (๑) จัดทำยุทธศาสตร์ นโยบาย หลักเกณฑ์ส่งเสริมการลงทุน และวางแผนพัฒนาการลงทุน ที่เกี่ยวข้องกับการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย ให้สอดคล้องกับยุทธศาสตร์ชาติและแผนการปฏิรูปประเทศ (๒)
sectionNo: 15
content: จัดทำยุทธศาสตร์ในภาพรวมเพื่อชักจูงโครงการลงทุนเชิงยุทธศาสตร์ทั้งในประเทศและต่างประเทศ ซึ่งเป็นโครงการในอุตสาหกรรมเป้าหมายที่สอดคล้องกับศักยภาพของประเทศ (๓) ประสานและจัดทำแผนปฏิบัติการ รวมถึงแผนบริหารกองทุนให้สอดคล้องกับกฎหมายว่าด้วยการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย
sectionNo: 15
content: (๔) ศึกษาและติดตามภาวะเศรษฐกิจการลงทุนและนโยบายด้านการลงทุนในอุตสาหกรรมเป้าหมายทั้งในประเทศและต่างประเทศ เพื่อใช้เป็นข้อมูลในการกำหนดนโยบายและเป้าหมายการส่งเสริมการลงทุนที่จะสามารถเพิ่มขีดความสามารถในการแข่งขันของประเทศ (๕)
sectionNo: 15
content: วิเคราะห์สภาพแวดล้อมการลงทุนเพื่อเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย โดยเฉพาะอย่างยิ่งกฎหมาย กฎ และระเบียบต่าง ๆ และเสนอแนะมาตรการปรับปรุงแก้ไขอุปสรรคและข้อจำกัด เพื่อให้ประเทศไทยมีสภาพแวดล้อมทางธุรกิจที่แข่งขันได้ (๖)
sectionNo: 15
content: เสนอแนะมาตรการส่งเสริมการลงทุนและสนับสนุนให้มีการลงทุน เพื่อพัฒนาและถ่ายทอดเทคโนโลยีที่เกี่ยวข้องกับการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย (๗) พัฒนาปัจจัยสนับสนุนการลงทุนเพื่อเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย
sectionNo: 15
content: โดยประสานงานกับหน่วยงานที่เกี่ยวข้องเพื่อสร้างสภาพแวดล้อมและปัจจัยที่เอื้ออำนวยต่อการลงทุนและการลงทุนในอุตสาหกรรมสำคัญตามนโยบายของรัฐบาล (๘) ประเมินผลนโยบายส่งเสริมการลงทุน ติดตามและประเมินผลการดำเนินงานของกองทุนเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย
sectionNo: 15
content: และประเมินความคุ้มค่าในการให้สิทธิและประโยชน์แก่ผู้ได้รับการส่งเสริม (๙) พัฒนาเครื่องมือทางเศรษฐศาสตร์ เพื่อสนับสนุนการวิเคราะห์ประเภทกิจการในอุตสาหกรรมเป้าหมายและโครงการที่จะให้การส่งเสริมการลงทุนที่จะสามารถเพิ่มขีดความสามารถในการแข่งขันของประเทศ (๑๐)
sectionNo: 15
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 16
content: ข้อ ๑๖ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) จัดทำนโยบาย แผนแม่บท และแผนปฏิบัติการด้านเทคโนโลยีสารสนเทศและการสื่อสารของสำนักงาน ให้สอดคล้องกับแผนพัฒนาดิจิทัลเพื่อเศรษฐกิจและสังคมของประเทศ (๒) ดำเนินการและบริหารงานตามมาตรฐานระบบความมั่นคงปลอดภัยด้านสารสนเทศของสำนักงาน
sectionNo: 16
content: ให้สอดคล้องกับแนวนโยบายและแนวปฏิบัติในการรักษาความมั่นคงปลอดภัยด้านสารสนเทศของหน่วยงานของรัฐ (๓) ศึกษา วิเคราะห์ ออกแบบ พัฒนา และบริหารจัดการระบบเทคโนโลยีสารสนเทศ ให้สอดคล้องกับภารกิจและยุทธศาสตร์ของสำนักงานและความต้องการของนักลงทุน (๔) เป็นศูนย์กลางการบริหารจัดการข้อมูลสารสนเทศด้านการลงทุน
sectionNo: 16
content: จัดทำมาตรฐานข้อมูลบูรณาการฐานข้อมูลของสำนักงาน จัดเก็บข้อมูล ประมวลผล และจัดทำรายงานสถิติสารสนเทศด้านการลงทุน (๕) บริหารจัดการระบบการเชื่อมโยงเครือข่ายภายในของสำนักงาน และเชื่อมโยงเครือข่ายกับหน่วยงานภายนอก (๖)
sectionNo: 16
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 17
content: ข้อ ๑๗ ศูนย์บริการลงทุน มีหน้าที่และอำนาจ ดังต่อไปนี้ (๑) ให้คำปรึกษาและแนะนำในการขอรับการส่งเสริมการลงทุน และให้บริการข้อมูลข่าวสารเกี่ยวกับการประกอบธุรกิจและการลงทุนในประเทศไทย เพื่อประกอบการตัดสินใจของนักลงทุนไทยและต่างชาติ (๒) อำนวยความสะดวกให้แก่นักลงทุนในการสำรวจลู่ทางการลงทุน
sectionNo: 17
content: การติดต่อประสานงานกับหน่วยงานที่เกี่ยวข้อง และการขอรับการส่งเสริมการลงทุน (๓) วางแผนกลยุทธ์และดำเนินงานประชาสัมพันธ์ และผลิตสื่อประเภทต่าง ๆ เพื่อการเผยแพร่ประชาสัมพันธ์บทบาทหน้าที่และภารกิจขององค์กร รวมถึงภาพลักษณ์ของประเทศไทย เพื่อสร้างความเชื่อมั่นต่อศักยภาพและบรรยากาศการลงทุนในประเทศโดยรวม (๔)
sectionNo: 17
content: บริหารจัดการศูนย์ข้อมูลข่าวสาร (๕) กำกับดูแลศูนย์ประสานการบริการด้านการลงทุน การให้บริการรับคำขอและส่งต่อให้หน่วยงานที่เกี่ยวข้องเพื่อพิจารณาดำเนินการ รวมถึงการรับข้อคิดเห็นและอำนวยความสะดวกแก่นักลงทุนหรือผู้ประกอบการในการเริ่มต้นหรือจัดตั้งธุรกิจ
sectionNo: 17
content: และให้บริการแบบเบ็ดเสร็จจุดเดียวสำหรับอุตสาหกรรมเป้าหมายตามนโยบายของรัฐบาล (๖) ดำเนินการแก้ปัญหานักลงทุนโดยประสานงานกับหน่วยงานทั้งภาครัฐและเอกชน (๗) ร่วมกับหน่วยงานที่เกี่ยวข้องในการพัฒนาระบบการให้บริการภาครัฐแบบเบ็ดเสร็จทางอิเล็กทรอนิกส์ (๘)
sectionNo: 17
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 18
content: ข้อ ๑๘ ศูนย์เศรษฐกิจการลงทุนภาคที่ ๑ - ๗ มีหน้าที่และอำนาจในพื้นที่ที่รับผิดชอบ ดังต่อไปนี้ (๑) ประชาสัมพันธ์ เผยแพร่ และชักจูงให้เกิดการลงทุน (๒) ให้คำปรึกษา แนะนำ อำนวยความสะดวก และให้บริการข้อมูลแก่นักลงทุน (๓) บริหารงานสิทธิและประโยชน์ ติดตาม ตรวจสอบ
sectionNo: 18
content: และควบคุมดูแลการดำเนินงานของผู้ได้รับการส่งเสริมให้เป็นไปตามเงื่อนไขการส่งเสริมการลงทุน (๔) สร้างเครือข่ายการลงทุน และเชื่อมโยงอุตสาหกรรมในประเทศและต่างประเทศ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 19
content: ข้อ ๑๙ สำนักงานเศรษฐกิจการลงทุนในต่างประเทศ มีหน้าที่และอำนาจในพื้นที่ที่รับผิดชอบ ดังต่อไปนี้ (๑) ให้คำปรึกษา แนะนำ อำนวยความสะดวก และให้บริการข้อมูลแก่นักลงทุนไทย เพื่อส่งเสริมการลงทุนไทยในต่างประเทศ รวมทั้งนักลงทุนต่างชาติที่จะมาลงทุนในประเทศไทย (๒)
sectionNo: 19
content: ชักจูงนักลงทุนต่างชาติให้เข้ามาลงทุนในประเทศไทย และประชาสัมพันธ์เผยแพร่ให้นักลงทุนไทยไปลงทุนในต่างประเทศ (๓) รวบรวมและวิเคราะห์ข้อมูลข่าวสาร ติดตามสถานการณ์การเคลื่อนไหวทางเศรษฐกิจ รวมทั้งติดตามและรวบรวมสถิติการลงทุนในต่างประเทศ (๔) สร้างเครือข่ายกับหน่วยงานส่งเสริมการลงทุนในประเทศเป้าหมาย (๕)
sectionNo: 19
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
content: ให้ไว้ ณ วันที่ ๓๐ สิงหาคม พ.ศ. ๒๕๖๕ พลเอก ประวิตร วงษ์สุวรรณ รองนายกรัฐมนตรี รักษาราชการแทน นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของสำนักงานคณะกรรมการส่งเสริมการลงทุน สำนักนายกรัฐมนตรี เพื่อให้สอดคล้องกับภารกิจที่เปลี่ยนแปลงไป จึงจำเป็นต้องออกกฎกระทรวงนี้
sectionNo: ฉบับที่ 2 
content: กฎกระทรวงแบ่งส่วนราชการสำนักงานคณะกรรมการส่งเสริมการลงทุน สำนักนายกรัฐมนตรี (ฉบับที่ ๒) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานคณะกรรมการส่งเสริมการลงทุน สำนักนายกรัฐมนตรี ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
content: และการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้